Gebede van die hart - Suider Kruis
Home » Gebede van die hart
Gebede van die hart
Posted on 5 Januarie 2020 1 Januarie 2020 by Pastoor Nico Visagie
Soos ons in die laaste weke inbeweeg, beplan satan om baie van ons van die HERE af weg te rokkel met bekommernisse en moedeloosheid. Wees asseblief versigtig, liewe leser, want om ons van die HERE af weg te rokkel is satan se nommer een prioriteit.
Hou vas wat julle het en fokus op die HERE. Tree op soos die kaptein van 'n groot skip, want net een graad na die verkeerde kant toe kan maak dat jy jou bestemming heeltemal mis! Ons is almal groot skepe vir die HERE, want is ons volgelaai met skatte wat deur die HERE aan ons toevertrou is. Daarom, bly op koers en wees waaksaam.
U grootste veiligheid lê in 'n heilige leefstyl en u weiering om ander te oordeel. Baie mense het baie opinies, maar nie alle opinies kom van die HERE af nie. As u voel dat u besig is om u vrede te verloor, wees dan op u hoede, want dit is satan se nommer een manier van aanval! Om te oordeel maak u skip lek en baie van die HERE se genade gaan so verlore. Die oordeel kom die HERE toe en die veiligste vir ons is om alle vorme van oordeel te vermy.
Die engele van die HERE werk oortyd in hierdie laaste weke om die wat nog verlore is in te bring. Moet dus nie die krag van u gebede onderskat nie. U hoef nie hard en met krag te bid en vol mooi woorde te wees om met die HERE te praat nie. Die HERE het mos gesê dat hy die wat in die geheim dinge doen in die openbaar sal vergelde! Dit gaan alles oor die voorneme van die hart. As u uit die diepte van u siel uitroep oor die lot van 'n ander, dan tree die HERE dadelik op. U gebed word hard en duidelik in die hemel gehoor ongeag van die woorde wat u gebruik. 'n Gebed soos die is so kragtig dat tot die engele op aandag staan!
Wees baie versigtig vir die Fariseërs gees wat aandring dat die HERE net aandag gee aan formele gebede. U gebede is NOOIT waardeloos is of oneffektief nie. Dis alles leuens en daarop gemik is om u effektiwiteit te laat afneem. Weet dat die HERE tot aksie oorgaan as u uit u hart uit intree vir 'n ander. Pas dit toe in hierdie laaste paar weke, want dit sal die oes wat inkom net groter maak!
Weet dat u as bruid van die HERE ongelooflik mooi is. Die vyand haat dit en hy kan dit nie hanteer as u broederlike liefde wys teenoor u naaste nie. Dis waarom u gedurig geteiken en aangeval word, maar u waaksaamheid en gehoorsaamheid sal u in die vrede van JESUS laat wandel.